Volite li *šopingirati*?

U današnje vrijeme ljudi sve više koriste strane jezike u svome govoru. Ubacivanjem stranih riječi zanemaruju svoj jezik. U tu svrhu najviše se koristi engleski jezik.

Ljudi jako mnogo gledaju strane filmove i neke im riječi uđu u uho. Tako i mala djeca govore neke strane riječi, a da uopće ne znaju njihovo značenje. Svi tako govore da idu u *šoping* umjesto u kupovinu. Kad žele reći da im se nešto sviđa, svi kažu *lajk*. Zašto te engleske riječi ubacujemo u svoj govor? Može li se to isto reći hrvatskim riječima? Mislim da bismo više trebali paziti na svoj govor. Pravilno je govoriti svojim materinskim jezikom, koji smo naslijedili i naučili, a ne nekim izmišljenim govorom.

Dijana Golub, 7.b